નવી દિલ્હી: સતત 12મા દિવસે પેટ્રોલ અને ડીઝલના ભાવમાં વધારો નોંધાયો છે. શુક્રવારે પેટ્રોલમાં લિટર દીઠ 36 પૈસા અને ડીઝલમાં 22 પૈસાનો વધારો ઝીંકાયો હતો. આ સાથે જ મુંબઈમાં પેટ્રોલનો ભાવ લિટર દીઠ રૂ. 85.65 અને ડીઝલનો ભાવ રૂ. 73.20 પર પહોંચી ગયો છે. આ સાથે જ દેશભરમાં આક્રોશ પણ વધી રહ્યો છે. ફિક્કીએ જણાવ્યું છે કે જો પેટ્રોલ-ડીઝલના ભાવને કાબૂમાં નહીં લેવામાં આવે તો અંદાજપત્રિય ખાદ અને મોંઘવારી વધશે તથા રોજબરોજની ચીજવસ્તુના ભાવ પર પણ અસર થશે.